पाएं अपने शहर की ताज़ा ख़बरें और फ्री ई-पेपरडाउनलोड करें
आज 5 राज्यों में चुनाव के नतीजे आ रहे हैं। चुनाव आयोग की सख्त हिदायतों के बावजूद जीत का सुपर स्प्रेडर जश्न जारी है। बंगाल में मतगणना के बीच TMC के आगे निकलने पर पार्टी कार्यकर्ता सड़कों पर जश्न मना रहे हैं। तमिलनाडु के चेन्नई में DMK मुख्यालय के सामने भी कार्यकर्ता जीत की खुशियां मनाते नजर आए। भीड़ में एक-दूसरे को लड्डू खिलाए। ये तस्वीरें देखकर चुनाव आयोग ने पांचों चुनावी राज्यों के चीफ सेक्रेटरी को निर्देश दिए कि इस तरह जश्न मनाने वालों पर FIR दर्ज की जाए।
बंगाल: बिना मास्क सड़कों पर लगी भीड़
बंगाल में तृणमूल की जीत का जश्न मनाया जा रहा है। कार्यकर्ता भीड़ में बिना मास्क के सड़कों पर पटाखे फोड़ रहे हैं, अबीर और गुलाल उड़ा रहे हैं। आसनसोल में जब इस तरह का जश्न मना रहे कार्यकर्ताओं को समझाने के लिए एक पुलिस अफसर पहुंचा, तो उसके साथ बदतमीजी करने से भी बाज नहीं आए। जब ये पुलिस अफसर अपना फर्ज निभा रहा था, तभी एक कार्यकर्ता ने उसके पास पटाखा फोड़ दिया।
UP: काउंटिंग सेंटर पर 4 कर्मचारियों की रिपोर्ट पॉजिटिव
उत्तर प्रदेश के हाथरस में पंचायत चुनाव की मतगणना के बीच परेशान करने वाली तस्वीर सामने आई। यहां हजारों की भीड़ काउंटिंग हॉल में घुसने की कोशिश करती नजर आई। दीवार थी तो उसे भी सब लांघ गए। कोरोना की लहर में एक के ऊपर एक चढ़े ये लोग सुपर स्प्रेडर बन सकते हैं। पहले से ही स्वास्थ्य सेवाओं की किल्लत से जूझ रहे उत्तर प्रदेश की स्थिति और गंभीर हो सकती है।
यूपी में पंचायत चुनाव 2021 की काउंटिंग जारी है। आज 75 जिलों में जिला पंचायत सदस्य, क्षेत्र पंचायत सदस्य, ग्राम प्रधान और ग्राम पंचायत सदस्य पद के लिए 12,89,830 प्रत्याशियों के भाग्य का फैसला होना है। इस बीच हाथरस के मुरसान में स्थित मतगणना केंद्र पर 4 मतगणनाकर्मी कोरोना संक्रमित निकले हैं। हाथरस के सादाबाद में भी मतगणना केंद्र के बाहर लंबी-लंबी कतारें लगी हैं। उधर, अयोध्या में भी मतगणना स्थल पर सोशल डिस्टेंसिंग का पालन नहीं किया गया। प्रत्याशी और उनके समर्थकों की भीड़ सुबह से सड़क किनारे जुट गई।
हाईकोर्ट ने लगाई थी फटकार
मद्रास हाईकोर्ट ने कुछ दिनों पहले पिछले चुनाव आयोग को कड़ी फटकार लगाई थी। चीफ जस्टिस ने तो यहां तक कह दिया कि कोरोना की दूसरी लहर के लिए चुनाव आयोग जिम्मेदार है। आयोग के अफसरों पर तो संभवत: हत्या का मुकदमा चलना चाहिए। उन्होंने आयोग को चेतावनी दी थी कि 2 मई को काउंटिंग के दिन के लिए कोविड प्रोटोकॉल का पालन होना चाहिए। ऐसा नहीं हुआ तो हम काउंटिंग शेड्यूल को रोकने पर मजबूर हो जाएंगे।
काउंटिंग को लेकर हाईकोर्ट की 6 टिप्पणियां
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva kas_Deva hin_Deva hin_Deva hin_Deva hin_Deva hin_Deva zho_Hant eng_Latn